text: Lo consaus part quant solaus fu colchans,
   El coms Maurins vai erberjar abans.
   Draugues e Folques e Sicars l'Alemans
   E lor conpaigne qui sont bones e grans, 
   Mil e set cens ab elms reflambeians
   ...
   E Bos los guide per los vals des Karrans.
   Al port d' Aissent las aut quant fu jau cans ; 
   Aikils passet lo ponteners Ioans.
   Del port d'Aissen d'aiqui entros al Lans 
   A doe ligues de dreis cemins errans.
   Lo Fars lo clau, une aigue perillans,
   Tot en rodont eome solaus virans,
   E entrels dos est lo vaus de Brians,
   E li Anfrun a los aces trenchans 
   E ab les lances com es levas li bans.
   Ki per bataille la debent costumans.
   Mil cavaillers a ben laïns intrans,
   Ki ant maisnades e moillers e enfans,
   Cavaus e armes e salvages talans,
   Ke lo plus vils es fers e guerroians.
   Li dui castel ant guerroiat cent ans 
   Per la costume ki es de neuf cens ans; 
   Cadune naus lor deit III cens bezans; 
   Tregues u pas non er entraus durans.
   Deman er fins ans lo soleil levans,
   K'a Falcon er justise e aclinans ;
   Rix n'ert li segnre qui aura a comans. 
   L'anor al rei pogra sa ...
   E a Peride er Maur[ins] ...
   De sobrel col les descend ...
   Ke çai vendront ...
   E lo reis n'er e iras e p[esans];
   Tos li er jauc vers ...
   Er en ert guerre d ...
  